CELEX: 62020CB0573
Language: et
Date: 2021-04-14 00:00:00
Title: Kohtuasi C-573/20: Euroopa Kohtu (kuues koda) 14. aprilli 2021. aasta määrus (Commissione tributaria provinciale di Parma eelotsusetaotlus – Itaalia) – Casa di Cura Città di Parma SpA versus Agenzia delle Entrate (Eelotsusetaotlus – Euroopa Kohtu kodukorra artikli 53 lõige 2 ja artikkel 99 – Maksustamine – Ühine käibemaksusüsteem – Kuues direktiiv 77/388/EMÜ – Artikli 17 lõike 2 punkt a – Segamaksukohustuslane – Mahaarvatav osa – Avalik- või eraõiguslikud tervishoiuasutused, mille tegevus on maksust vabastatud – Riigisisesed õigusnormid, mis välistavad käibemaksu mahaarvamise, kui see on seotud selliste kaupade või teenuste ostuga, mida kasutati maksust vabastatud tegevuse tarbeks)

19.7.2021   
            
            
               ET
            
            
               Euroopa Liidu Teataja
            
            
               C 289/19
            
         
      Euroopa Kohtu (kuues koda) 14. aprilli 2021. aasta määrus (Commissione tributaria provinciale di Parma eelotsusetaotlus – Itaalia) – Casa di Cura Città di Parma SpA versus Agenzia delle Entrate
      (Kohtuasi C-573/20) (1)
      
      (Eelotsusetaotlus - Euroopa Kohtu kodukorra artikli 53 lõige 2 ja artikkel 99 - Maksustamine - Ühine käibemaksusüsteem - Kuues direktiiv 77/388/EMÜ - Artikli 17 lõike 2 punkt a - Segamaksukohustuslane - Mahaarvatav osa - Avalik- või eraõiguslikud tervishoiuasutused, mille tegevus on maksust vabastatud - Riigisisesed õigusnormid, mis välistavad käibemaksu mahaarvamise, kui see on seotud selliste kaupade või teenuste ostuga, mida kasutati maksust vabastatud tegevuse tarbeks)
      (2021/C 289/26)
      Kohtumenetluse keel: itaalia
      
         Eelotsusetaotluse esitanud kohus
      
      Commissione tributaria provinciale di Parma
      
         Põhikohtuasja menetluse pooled
      
      
         Kaebaja: Casa di Cura Città di Parma SpA
      
         Vastustaja: Agenzia delle Entrate
      
         Resolutsioon
      
      Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas artikli 17 lõike 2 punkti a tuleb tõlgendada nii, et sellega ei ole vastuolus riigisisesed õigusnormid, mis ei luba maha arvata sisendkäibemaksu, mis on tasutud selliste kaupade ja teenuste ostult, mida kasutati maksust vabastatud tegevuse tarbeks, ning mis sellest tulenevalt näevad ette, et segamaksukohustuslasel on õigus maha arvata käibemaksu osa, mis arvutatakse vastavalt nende tehingute, mille alusel tekib mahaarvamisõigus, ja kõigi aasta jooksul tehtud tehingute, sealhulgas maksust vabastatud tervishoiuteenused, suhtele.
      
         (1)  ELT C 35, 1.2.2021.